****

Hudavdelingen

#### BADE-BEHANDLING

**KALIUMPERMANGANAT BAD:**

Kaliumpermanganat (KMNO 4) oppløsning 3 % brukes til behandling av infiserte og væskende hudsykdommer. Badet har en sterk bakteriedrepende virkning, ved siden av å være uttørrende, kløestillende og avslappende.

Oppløsningen fåes på apoteket uten resept.

Til omslagsbehandling: 1 ss oppløsning til 1 liter vann.

Til lokale bad: 1 ss oppløsning til 5 liter vann.

Til karbad: ½ liter oppløsning til hvert bad.

Til små barn brukes halv mengde.

All bad- og omslagsbehandling skjer 1 gang daglig i ca 15 minutter.

Vanlig behandlingstid er 3 – 7 dager.

Man må være oppmerksom på at badene utover dette kan bli for sterkt uttørrende, og føre til sprekkdannelser i huden. Badet etterlater en brunfarge på huden, denne skal ikke vaskes av.

Neglene kan beskyttes mot fargen ved å smøre vaselin eller klar neglelakk på. Pass på å ikke få utblandingen på gulv (fliser etc.) da det fort setter seg farge. Vask umiddelbart etter evt. søl. Badekar kan vaskes m/Jif evt. gnikke over m/ ½ sitron etterpå.

**OLJEBAD:**

Brukes mot tørr kløende hud. Tilfører huden fuktighet som holdes bedre inne i huden, ved at en tynn oljefilm legger seg på huden når man står opp av karet etter 10 – 15 minutter. Oljen virker samtidig smørende. Ikke såpe eller dusj etterpå.